Meta nitilqu mill-iskola l-memorji li jibqgħu magħna jkunu ta' xi praspura li għamilna, festin tal-Milied partikolari, jew ħarġa li spiċċat f'avventura. Għall-istudenti tal-kulleġġ De La Salle il-LaSallian Nights fejn kull sena jittella' dramm oriġinali bla dubju se jkun fost l-għeżeż tifkiriet tas-sentejn li qattgħu hemmhekk. Atlantis se jkun id-dramm ta' din is-sena. Żorna l-aħħar jiem ta' provi biex induqu ftit mill-ispettaklu li se jittella' fit-tmiem il-ġimgħa.